آفت و عاجیل دوروم یؤنه‌تیمی باشقانلیغی (آفاد)، سوریه‌نین قوزئیینده یوردوندان قووولان عائله‌لره ۱۰۰۰ ائولی کند تیکیتمه‌سی اوچون قطر قیزیل آی جمعیتی ایله بیر آنلاشما ایمضالادی.
رسمی گؤروشمه‌لر اوچون قطرده اولان آفاد هیئتی، باشکند دوحه‌ده قطر قیزیل آی جمعیتی، قطر خیریه قورومو و قطر خیر درنه‌گی مسئوللاری ایله امکداشلیق ایمکانلارینی موذاکیره ائتدی.
آفاد و قطر قیزیل آیی سوریه‌نین قوزئیینده‌کی الباب بؤلگه‌سینده یوردلاریندان ائدیلن سوریه‌لیلر اوچون یئرلشیم کندی تیکیمی پروژه‌سی اوچون امکداشلیق پروتوکولو ایمضالادی.
تخمیناً ۳،۵ میلیون دلار دگرینده اولان یئرلشیم ساحه‌سی، آفاد و قطر قیزیل آی جمعیتی ائش‌گۆدومونده، تۆرک سلاحلی گۆجلری طرفیندن کنترل ائدیلن فرات قالخانی بؤلگه‌سینده تیکیله‌جک و هر بیری ۵۰ مربع متر اولاجاق شکیلده ۱۰۰۰ ائودن اولوشاجاق.
کندده، آیریجا ایلک اوخولون یانی سیرا ساغلیق اوجاغی، مسجید و ماغازالار فعالیت گؤستره‌جک.
